Gaji

Gaji () ialah suatu bayaran sejumlah wang atau pampasan tetap diberikan majikan kepada pekerja yang barangkalinya diperincikan dalam kontrak pekerjaan sebagai pertukaran kepada tugasan atau kerja yang dilakukan. Ia biasanya dibayar mengikut tempoh tertentu. Ia juga ditakrifkan dari sudut pandang menjalankan suatu perniagaan sebagai kos pemerolehan dan pengekalan tenaga manusia untuk tujuan menjalankan operasi, lalu dikenali sebagai perbelanjaan kakitangan atau perbelanjaan gaji (personnel expense dan salary expense). Ia turut dicatatkan dalam bentuk senarai dalam perakaunan.

Jumlah gaji yang dibayar ditentukan dengan membandingkan kadar pasaran untuk mereka yang bekerja dalam industri yang serupa dalam kawasan yang sama. Ia ditentukan oleh penyeimbangan kadar bayaran dan julat gaji yang ditentukan majikan perseorangan, malah ia turut terjejas oleh bilangan pekerja yang diperlukan untuk melakukan suatu kerja yang dikhususkan dalam tempat pekerjaan majikan.

Sejarah

Peristilahan 
"Gaji" diserap dari perkataan  di mana ia sendiri meminjam kata bahasa Perancis gages yang bermaksud "perjanjian"; kata ini dulu pernah dieja secara rumi sebagai gadjih atau gadjie.

Perkembangan 
Catatan pertama yang menyatakan fungsi upahan atau gaji dalam sejarah tamadun manusia ditemui dalam suatu batu loh bertulisan pepaku ditarikhkan sekitar 3100 SM di Mesopotamia yang menerangkan catuan bir yang diberikan untuk setiap pekerja dengan sukatan ditetapkan.

Rujukan 

Pendapatan isi rumah
Pengurusan sumber manusia